CELEX: 32020D0871
Language: fi
Date: 2020-06-23 00:00:00
Title: Komission täytäntöönpanopäätös (EU) 2020/871, annettu 23 päivänä kesäkuuta 2020, Liettuassa sianruhojen luokituksessa käytettävien menetelmien hyväksymisestä (Ainoastaan liettuankielinen teksti on todistusvoimainen)

25.6.2020   
               
               
                  FI
               
               
                  Euroopan unionin virallinen lehti
               
               
                  L 201/64
               
            
         KOMISSION TÄYTÄNTÖÖNPANOPÄÄTÖS (EU) 2020/871,
         annettu 23 päivänä kesäkuuta 2020,
         Liettuassa sianruhojen luokituksessa käytettävien menetelmien hyväksymisestä
         (Ainoastaan liettuankielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 20 artiklan p alakohdan,
         sekä katsoo seuraavaa:
         
                     (1)
                  
                  
                     Asetuksen (EU) N:o 1308/2013 liitteessä IV olevan B jakson IV kohdan 1 kohdassa vahvistetaan, että sianruhojen luokitusta varten vähärasvaisen lihan osuus on arvioitava komission hyväksymillä luokitusmenetelmillä, joiden on oltava sianruhon yhden tai useamman anatomisen osan fyysiseen mittaukseen perustuvia tilastollisesti testattuja arviointimenetelmiä. Luokitusmenetelmät voidaan hyväksyä, jos arvioiden tilastolliselle virheelle määrätty enimmäispoikkeama ei ylity. Sallittu poikkeama määritellään komission delegoidun asetuksen (EU) 2017/1182 (2) liitteessä V olevassa A osassa.
                  
               
                     (2)
                  
                  
                     Komission päätöksellä 2008/364/EY (3) hyväksytään neljän sianruhojen luokitusmenetelmän käyttö Liettuassa.
                  
               
                     (3)
                  
                  
                     Laitteiden tai luokitusmenetelmien muutoksia ei sallita, ellei niitä hyväksytä nimenomaisesti komission täytäntöönpanopäätöksellä.
                  
               
                     (4)
                  
                  
                     Liettua on pyytänyt, että komissio poistaisi ”Hennessy Grading Probe (HGP7)”- ja ”IM-03”-menetelmät sen alueella sianruhojen luokituksessa hyväksyttyjen menetelmien luettelosta, koska menetelmiä ei enää käytetä siellä.
                  
               
                     (5)
                  
                  
                     Liettua on myös pyytänyt komissiota sallimaan yhden uuden menetelmän (Fat-O-Meat’er II). Tätä varten Liettua on esittänyt asetuksen (EU) 2017/1182 11 artiklan 3 kohdassa säädetyssä pöytäkirjassa yksityiskohtaisen kuvauksen leikkuukokeesta ja ilmoittanut periaatteet, joihin uusi menetelmä perustuu, leikkuukokeensa tulokset ja vähärasvaisen lihan prosenttiosuuden arvioinnissa käytetyt kaavat. Liettua on myös pyytänyt komissiota sallimaan päivitetyt kaavat kahden sellaisen menetelmän (Fat-O-Meat’er S70 ja manuaalinen ZP-menetelmä) osalta, jotka on jo hyväksytty komission päätöksellä 2008/364/EY sianruhojen luokitteluun sen alueella.
                  
               
                     (6)
                  
                  
                     Pyyntöä arvioitaessa todettiin, että edellytykset uuden luokitusmenetelmän ja kahden muun luokitusmenetelmän kaavan päivittämisen hyväksymiseksi täyttyvät. Sen vuoksi kyseinen luokitusmenetelmä ja kyseiset kaavat olisi sallittava Liettuassa.
                  
               
                     (7)
                  
                  
                     Selkeyteen ja oikeusvarmuuteen liittyvistä syistä päätös 2008/364/EY olisi sen vuoksi kumottava.
                  
               
                     (8)
                  
                  
                     Jotta toimijoilla olisi riittävästi aikaa mukautua teknisiin vaatimuksiin uusien laitteiden ja uusien kaavojen käyttöönottoa varten, päätöksen 2008/364/EY nojalla hyväksyttyjä sianruhojen luokitusmenetelmiä olisi sovellettava edelleen 30 päivään huhtikuuta 2021 asti.
                  
               
                     (9)
                  
                  
                     Tässä päätöksessä säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Hyväksytään seuraavien menetelmien käyttö sianruhojen luokitukseen Liettuassa asetuksen (EU) N:o 1308/2013 liitteessä IV olevan B jakson IV kohdan 1 kohdan mukaisesti:
               
                           a)
                        
                        
                           Fat-O-Meat’er S70 -laite (FOM S70) ja siihen liittyvät arviointimenetelmät, joista on yksityiskohtaiset tiedot liitteessä olevassa I osassa;
                        
                     
                           b)
                        
                        
                           Fat-O-Meat’er II -laite (FOM II) ja siihen liittyvät arviointimenetelmät, joista on yksityiskohtaiset tiedot liitteessä olevassa II osassa;
                        
                     
                           c)
                        
                        
                           manuaalinen ZP-mittatikkumenetelmä ja siihen liittyvät arviointimenetelmät, joista on yksityiskohtaiset tiedot liitteessä olevassa III osassa.
                        
                     
            
               2.   Edellä 1 kohdan c alakohdassa tarkoitettu manuaalinen ZP-mittatikkumenetelmä sallitaan ainoastaan sellaisissa teurastamoissa,
               
                           a)
                        
                        
                           joissa teurastetaan viikoittain enintään 500 sikaa, laskettuna vuotuisena keskiarvona; tai
                        
                     
                           b)
                        
                        
                           vain jos ei voida käyttää 1 kohdan a ja b alakohdassa tarkoitettuja menetelmiä, joissa teurastetaan viikoittain yli 500 sikaa, laskettuna vuotuisena keskiarvona.
                        
                     
         
         
            2 artikla
            Muutoksia hyväksyttyihin laitteisiin tai luokitusmenetelmiin ei sallita, ellei niitä hyväksytä nimenomaisesti komission täytäntöönpanopäätöksellä.
         
         
            3 artikla
            Kumotaan päätös 2008/364/EY 1 päivästä toukokuuta 2021 alkaen.
         
         
            4 artikla
            Tämä päätös on osoitettu Liettuan tasavallalle.
         
         
            Tehty Brysselissä 23 päivänä kesäkuuta 2020.
            
               
                  Komission puolesta
               
               Janusz WOJCIECHOWSKI
               
                  Komission jäsen
               
            
         
         
            (1)  EUVL L 347, 20.12.2013, s. 671.
         
            (2)  Komission delegoitu asetus (EU) 2017/1182, annettu 20 päivänä huhtikuuta 2017, Euroopan parlamentin ja neuvoston asetuksen (EU) N:o 1308/2013 täydentämisestä naudan-, sian- ja lampaanruhojen unionin luokitusasteikkojen sekä tiettyihin luokkiin kuuluvien ruhojen ja elävien eläinten markkinahintaselvitysten osalta (EUVL L 171, 4.7.2017, s. 74).
         
            (3)  Komission päätös 2008/364/EY, tehty 28 päivänä huhtikuuta 2008, Liettuassa käytettävien sianruhojen luokitusmenetelmien hyväksymisestä (EUVL L 125, 9.5.2008, s. 32).
      
      
         
            LIITE
            LIETTUASSA KÄYTETTÄVÄT SIANRUHOJEN LUOKITUSMENETELMÄT
            I OSA
            
               Fat-O-Meat’er S70 (FOM S70) -laite
            
            
                     
                        1.
                     
                     
                        Tässä osassa vahvistettuja sääntöjä sovelletaan, kun sianruhot luokitellaan Fat-O-Meat’er S70 (FOM S70) -laitteella.
                     
                  
                     
                        2.
                     
                     
                        Laitteessa on oltava halkaisijaltaan 6 millimetrin anturi, joka sisältää Siemens SFH 950/960 -tyypin valodiodin. Anturin toimintaetäisyyden on oltava 3–103 millimetriä. Mittaustulokset muutetaan arvioiduksi vähärasvaisen lihan osuudeksi tietokoneen avulla.
                     
                  
                     
                        3.
                     
                     
                        Ruhon vähärasvaisen lihan osuus lasketaan seuraavalla kaavalla:
                        LMPFOMS70 = 57.2500–0.2516 × F1-0.3926 × F2 + 0.1620 × M2,
                        jossa
                        
                                    LMPFOMS70
                                    
                                 
                                 
                                    =
                                 
                                 
                                    vähärasvaisen lihan arvioitu prosenttiosuus ruhossa;
                                 
                              
                                    F1
                                 
                                 
                                    =
                                 
                                 
                                    silavan paksuus (kamara mukaan luettuna) millimetreinä, mitattuna kolmannen ja neljännen nikaman välistä, 8 senttimetrin päästä selän keskiviivasta,
                                 
                              
                                    F2
                                 
                                 
                                    =
                                 
                                 
                                    silavan paksuus (kamara mukaan luettuna) millimetreinä, mitattuna kolmannen ja neljännen takimmaisen kylkiluun välistä, 6 senttimetrin päästä selän keskiviivasta,
                                 
                              
                                    M2
                                 
                                 
                                    =
                                 
                                 
                                    vähärasvaisen lihan paksuus millimetreinä, mitattuna kolmannen ja neljännen takimmaisen kylkiluun välistä, 6 senttimetrin päästä selän keskiviivasta.
                                 
                              
                  
                     
                        4.
                     
                     
                        Tätä kaavaa sovelletaan 50–110 kilogramman painoisiin ruhoihin.
                     
                  II OSA
            
               Fat-O-Meater II (FOM II) -laite
            
            
                     
                        1.
                     
                     
                        Tässä osassa vahvistettuja sääntöjä sovelletaan, kun sianruhot luokitellaan Fat-O-Meat’er II (FOM II) -laitteella.
                     
                  
                     
                        2.
                     
                     
                        FOM II -laitteessa on optinen anturi, jossa on terä, paksuuden mittauslaite, jonka toimintaetäisyys on 0–125 millimetriä, sekä tietojen keruu- ja analysointiyksikkö. FOM II -laite muuttaa mittaustulokset arvioiduksi vähärasvaisen lihan osuudeksi.
                     
                  
                     
                        3.
                     
                     
                        Ruhon vähärasvaisen lihan osuus lasketaan seuraavalla kaavalla:
                        LMPFOMII = 61.4200–0.6891 × F2 + 0.0977 × M2,
                        jossa
                        
                                    LMPFOMII
                                    
                                 
                                 
                                    =
                                 
                                 
                                    vähärasvaisen lihan arvioitu prosenttiosuus ruhossa,
                                 
                              
                                    F2
                                 
                                 
                                    =
                                 
                                 
                                    silavan paksuus (kamara mukaan luettuna) millimetreinä, mitattuna kolmannen ja neljännen takimmaisen kylkiluun välistä, 6 senttimetrin päästä selän keskiviivasta,
                                 
                              
                                    M2
                                 
                                 
                                    =
                                 
                                 
                                    vähärasvaisen lihan paksuus millimetreinä, mitattuna kolmannen ja neljännen takimmaisen kylkiluun välistä, 6 senttimetrin päästä selän keskiviivasta.
                                 
                              
                  
                     
                        4.
                     
                     
                        Tätä kaavaa sovelletaan 50–110 kilogramman painoisiin ruhoihin.
                     
                  III OSA
            
               Manuaalinen ZP-menetelmä
            
            
                     
                        1.
                     
                     
                        Tässä osassa vahvistettuja sääntöjä sovelletaan, kun sianruhot luokitellaan manuaalisella ZP-mittatikkumenetelmällä.
                     
                  
                     
                        2.
                     
                     
                        Menetelmässä voidaan käyttää mittatikkua, jonka asteikko perustuu vähärasvaisen lihan osuutta koskevaan ennusteyhtälöön. Tässä menetelmässä rasvan ja lihaksen paksuus mitataan manuaalisesti halkaistun ruhon keskiviivalta.
                     
                  
                     
                        3.
                     
                     
                        Ruhojen vähärasvaisen lihan osuus lasketaan seuraavalla kaavalla:
                        LMPZP = 54,89–0,4751 × F +0,1204 × M,
                        jossa
                        
                                    LMPZP
                                 
                                 
                                    =
                                 
                                 
                                    vähärasvaisen lihan arvioitu prosenttiosuus ruhossa,
                                 
                              
                                    F
                                 
                                 
                                    =
                                 
                                 
                                    silavan paksuus (kamara mukaan luettuna) millimetreinä, mitattuna keskimmäisen pakaralihaksen (musculus glutaeus medius) yläpuolella olevasta ohuimmasta kohdasta selän keskiviivalla,
                                 
                              
                                    M
                                 
                                 
                                    =
                                 
                                 
                                    pakaralihaksen paksuus millimetreinä, mitattuna keskimmäisen pakaralihaksen (musculus gluteus medius) etukärjen ja selkäydinkanavan välisenä lyhimpänä etäisyytenä selän keskiviivalla.
                                 
                              
                  
                     
                        4.
                     
                     
                        Tätä kaavaa sovelletaan 50–110 kilogramman painoisiin ruhoihin.